12. sz. melléklet

**Az üllési Községi Könyvtár gyűjtőköri szabályzata**

**1.** Jelen szabályzat a nyilvános könyvtári ellátásról szóló 1997. évi CXL. törvény alapján készült. A törvény a nyilvános könyvtár alapfeladatai közé sorolja:

Gyűjteményét folyamatosan fejleszti, feltárja, megőrzi, gondozza és rendelkezésre bocsátja.

55. § (1) A nyilvános könyvtár alapfeladatai:

* fenntartó által kiadott alapító okiratban és a szervezeti és működési szabályzatban meghatározott fő céljait küldetésnyilatkozatban közzé teszi,
* gyűjteményét folyamatosan fejleszti, feltárja, megőrzi, gondozza és rendelkezésre bocsátja,
* ájékoztat a könyvtár és a nyilvános könyvtári rendszer dokumentumairól és szolgáltatásairól,
* biztosítja más könyvtárak állományának és szolgáltatásainak elérését,
* részt vesz a könyvtárak közötti dokumentum- és információcserében,
* biztosítja az elektronikus könyvtári dokumentumok elérhetőségét,
* a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában,
* egíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét,
* kulturális, közösségi, közművelődési rendezvényeket és egyéb programokat szervez,
* tudás-, információ- és kultúraközvetítő tevékenységével hozzájárul az életminőség javításához, az ország versenyképességének növeléséhez,
* a nyilvános könyvtár az általa üzemeltetett, kiskorúak által is használható, internet-hozzáféréssel rendelkező számítógépek használatát a kiskorúak védelmét lehetővé tevő, könnyen telepíthető és használható, magyar nyelvű szoftverrel ellátva biztosítja a kiskorúak lelki, testi és értelmi fejlődésének védelme érdekében.

65.§ (2) A települési könyvtár az 55.§ (1) bekezdésében foglaltakon túl

* gyűjteményét és szolgáltatásait a helyi igényeknek megfelelően alakítja,
* közhasznú információs szolgáltatást nyújt,
* helyismereti információkat és dokumentumokat gyűjt,
* szabadpolcos állományrésszel rendelkezik.”

E feladatok megvalósítása a gyűjtőköri szabályzat figyelembe vételével történik.

**2.** A könyvtár állománya vétel, csere és ajándék útján gyarapodik.

A hazai dokumentumok számbavételének elsődleges forrásai:

1. Magyar Nemzeti Bibliográfia és mellékletei
2. Új Könyvek, a Könyvellátó Kht. állománygyarapítási tanácsadója
3. Kiadói katalógusok
4. Internetes könyvterjesztő rendszerek adatbázisai

**3.** Az üllési Községi Könyvtár általános gyűjtőkörű közművelődési könyvtár, ezért a jellegéből következő gyűjtőköri határokat, a gyűjtés mélységét, tagozódását az általános társadalmi igény, a település jellege, termelési szerkezete, kulturális szintje és intézményi ellátottsága szabja meg.

A gyűjtőkör kiterjed az egész magyar könyv- és dokumentumkiadásra. A gyűjtés egyik területen sem törekszik teljességre. A gyűjteményt úgy kell kialakítani, hogy segíteni tudja az olvasók tanulmányi tevékenységét, önművelődését, lehetővé tegye a szabadidő hasznos eltöltését, az értelmes szórakozást, segítse az olvasási kultúra fejlesztését és tegye lehetővé az információhoz való hozzáférést mindenki számára.

Az 1990-es években az egész országhoz hasonlóan községünk is jelentős átalakuláson ment keresztül. Megjelentek a vállalkozások, elsősorban a kereskedelem és a szolgáltatás területén.

A társadalmi környezet szempontjából lényegesek ezek a változások, azonban az üllési térség alapjában véve mezőgazdasági jellegű. Némileg a mezőgazdasági termelés is visszaesett a nagy termelőszövetkezetek feloszlásával. Viszont a kisgazdaságokban továbbra is sokan foglalkoznak mezőgazdasági termeléssel.

A lakosság részéről felmerülő igények szempontjából fontos, hogy általános iskola, óvoda és bölcsöde működik a községben. Nem elhanyagolható körülmény, hogy Szeged vonzáskörzete miatt sokan járnak át községünkből a szegedi felsőoktatási intézményekbe, akik tanulmányaikhoz a mi könyvtárunkban is keresnek irodalmat.

A községben élő hagyományok szintén nem hagyhatók figyelmen kívül a gyűjtőkör kialakításakor.

**4.** Formailag a gyűjtőkör kiterjed valamennyi dokumentumtípusra.

Az 1997. évi CXL. törvény 1.sz. mellékletében i) pontja szerint:

„*Könyvtári dokumentum: a könyvtár által állományba vett, alap- és kiegészítő feladatai ellátásához szükséges tudományos, oktatási, művészeti, közművelődési vagy történeti értékű könyv, időszaki kiadvány, egyéb kiadvány, illetőleg minden szöveg-, kép-, adat- és hangrögzítés, beleértve a könyvtár állományába vett elektronikus dokumentumot is, kivéve az Ltv. hatálya alá tartozó, irattári jellegű levéltári anyagnak minősülő dokumentumot.*A könyvtár gyűjtőköre kiterjed a magyar könyvkiadás minden ágára.”

1. Gyűjtjük a magyar hírlap- és folyóirattermést.
2. Beszerezzük a magyarországi tájegységeket, nagyobb településeket, illetve az ország egészét bemutató térképeket, atlaszokat. Rendelkeznünk kell még az európai országokat, fővárosokat, jelentősebb idegenforgalmi központokat bemutató térképekkel is.

Szerzeményezés:

1. Az általános lexikonok, enciklopédiák, a különböző tudományterületek monográfiái, kézikönyvek, tájékoztatási segédletek, történeti összefoglalók, valamint a különböző nyelvi és tematikus szótárak 1-1 példányban. Ugyanígy beszerezzük a hasonló jellegű CD-ROM-okat is.
2. A *helyismereti* *gyűjteményben* gyűjtjük valamennyi dokumentumtípust, ami részben, vagy egészében bármilyen vonatkozásban Ülléssel és környékével foglalkozik. Másfelől gyűjteni kell a községgel szoros kapcsolatban lévő (itt született és/vagy munkásságával a községhez kötődő) személy szellemi alkotásait, illetve a róla szóló irodalmat 1 példányban. A gyűjtésnek földrajzi, nyelvi és időbeli korlátja nincs.
3. A *zenei* „*részlegnek*”a teljesség igénye nélkül gyűjtjük a zene területéről megjelenő általános zenetörténeti és zeneelméleti összefoglalókat és a speciálisabb részterületeket érintő kiadványokat 1 példányban. Itt gyarapítjuk a túlnyomórészt komolyzenei és népzenei CD-ket, de vásárolunk verses és drámai összeállításokat és népszerű könnyűzenei CD-ket is a kiemelkedő előadóktól. Itt gyűjtjük továbbá az idegen nyelv tanulását segítő hangkazettákat is.
4. A *videotékát* a magas művészi színvonalú magyar és külföldi filmalkotásokkal, a népszerű tudományos ismeretterjesztő filmekkel, és az igényes szórakoztatásra alkalmas DVD-k 1-1 példányával gyarapítjuk.
5. A *közhasznú* *információs* *részleg* számára folyamatosan vásároljuk a minden évben megjelenő adat- és címtárakat, menetrendeket, felvételi tájékoztatókat, a pályaválasztást segítő kiadványokat, a különféle vállalkozások munkáját segítő tájékoztatókat 1-1 példányban. Beszerezzük a községben megjelenő információs kiadványokat, reklámanyagokat is. A gyors és naprakész információszolgáltatás érdekében itt előtérbe kerül az elektronikus dokumentumok szerepe (CD-ROM-ok, adatbázisok, Internetes adatbázisok).
6. A *segédkönyvtár* számára gyűjtjük a könyvtárszakmai munkával kapcsolatos kiadványt 1 példányban. Itt helyezzük el a könyvtártörténet, olvasáskutatás és egyéb, a könyvtárral rokon területekről megjelenő kiadványokat is.
7. *Európai Uniós Külön-gyűjtemény* számára gyűjtjük az Európai Unióval kapcsolatos valamennyi kiadványt az alábbiak szerint 1 példányban:

EU felépítése, szervezetei, agrárpolitikája

Oktatás, kutatás, információ

Munkaügy, foglalkozáspolitika

Ökonómia, pénzügy, statisztika

Jog

Kereskedelem

Növénytermesztés, szántóföldi és takarmány, rét- és legelőgazdálkodás

Kertészet

Növényvédelem

Erdészet, fagazdálkodás, halászat, vadászat

Állattenyésztés, takarmányozás

Élelmiszeripar

Környezet- és természetvédelem

Vidékpolitika, regionális politika

Egyéb

A gyűjtemény helyben használható kézikönyveket és rövidített kölcsönzési határidejű (1 hét) könyveket tartalmaz. A későbbiek folyamán tervezzük egyéb dokumentum típusokkal (CD ROM, DVD, időszaki kiadvány stb.) a gyűjteményt fejleszteni. A külön-gyűjteménybe bekerülnek a Külügyminisztériumtól pályázat útján nyert összegből vásárolt könyvek és egyéb dokumentumok. A könyvtár saját költségvetéséből ebben a témában vásárolt könyvei és egyéb dokumentumai kigyűjtve a külön-gyűjteménnyel egy polcon vannak elhelyezve.

A gyűjteményt nyilvántartása alapján is külön részlegként kezeljük (ebbe csak a pályázat útján beszerzett EU-s dokumentumok tartoznak). Külön raktári katalógust építünk a pályázat útján beszerzett EU-s dokumentumok számára, amely alapján a gyűjtemény ellenőrizhető.

Az állomány könyvtárközi kölcsönzés útján más könyvtárak is átkölcsönözhetik.

A gyors és naprakész információszolgáltatás érdekében itt előtérbe kerül az elektronikus dokumentumok szerepe (pl. Internetes adatbázisok).

|  |  |  |  |  |  |
| --- | --- | --- | --- | --- | --- |
| **ETO szám** | **Témakör** | **A feldolgozás jellege** | **A dokumentum jellege** | **A gyűjtés mélysége** | Példányszám |
| 0 | A tudomány és a kultúra általában | Általános ismereteket nyújtó, összefoglaló jellegű kiadványok | Könyv, folyóirat, időszaki kiadvány, CD-ROM, CD, DVD | válogatva | 1-2 db |
| 100-150 | Filozófia, pszichológia | Az alap- és középszintű dokumentumok mellett a felsőoktatásban igényként jelentkező tudományos szintű kiadványok | Könyv, folyóirat, időszaki kiadvány, CD-ROM, CD | érdemi teljességgel | 1-2 db, a felsőoktatásban keresett kiadványokból 1-2 db |
| 160-180 | Logika, etika, esztétika | Általános ismereteket nyújtó, összefoglaló jellegű kiadványok | Könyv, folyóirat, időszaki kiadvány, CD-ROM, CD | válogatva | 1-2 db |
| 200 | Vallás | Általános ismereteket nyújtó, összefoglaló jellegű kiadványok | Könyv, folyóirat, CD-ROM, DVD, CD | válogatva | 1-2- db |
| 301-308 | Szociológia, szociográfia | Az alap- és középszintű dokumentumok mellett a felsőoktatásban igényként jelentkező tudományos szintű kiadványok | Könyv, folyóirat, időszaki kiadvány, CD-ROM, CD | érdemi teljességgel | 1-2 db, a felsőoktatásban keresett kiadványokból 1-2 db |
| 310 | Statisztika | A társadalmi élet különböző területeiről készült összefoglaló kimutatások | Könyv, CD, időszaki kiadvány, CD-ROM,  | válogatva | 1-2 db |
| 320-330 | Politika, közgazdaságtan, munkaügy, pénzügy, kereskedelem | Általános ismereteket nyújtó, összefoglaló jellegű kiadványok | Könyv, folyóirat, időszaki kiadvány, CD-ROM | válogatva | 1-2 db |
| 340 | Jogtudomány, jogtörténet | A jogtudomány valamennyi ágát érintő elméleti és gyakorlati segítséget nyújtó kiadványok, valamint a felsőoktatásban igényként felmerülő jogtudományi munkák | Könyv, időszaki kiadvány, CD-ROM | válogatva  | 1-2 db |
| 350-360 | Államigazgatás, hadtudomány, népjólét | Általános ismereteket nyújtó, összefoglaló jellegű kiadványok | Könyv, folyóirat, időszaki kiadvány, CD-ROM, CD, DVD | válogatva | 1-2 db |
| 370 | Pedagógia | A nevelés és oktatás elméleti és gyakorlati kérdéseit tárgyaló felső szintű kiadványok | Könyv, folyóirat, időszaki kiadvány, CD-ROM, CD, DVD | tartalmi teljességgel | 1-2 db, a felsőoktatásban keresett kiadványokból 1-2 db |
| 390 | Néprajz | A néprajztudomány, a szellemi és tárgyi néprajz köréből készült összefoglaló jellegű dokumentumok | Könyv, folyóirat, időszaki kiadvány, CD-ROM, CD, DVD | Válogatva | 1-2 db |
| 500 | Természet-tudományok | A környezetvédelem, a matematika, fizika, kémia, biológia, állat- és növénytan körébe tartozó alap- és középszintű, esetenként felsőfokú kiadványok | Könyv, folyóirat, időszaki kiadvány,CD-ROM, CD, DVD | Válogatva | 1-2 db |
| 610 | Orvostudomány, egészségügy | Az egészséges életmód kialakításához segítséget nyújtó, ismeretterjesztő kiadványok | Könyv, folyóirat, időszaki kiadvány,CD-ROM, CD, DVD | Válogatva | 1-2 db |

|  |  |  |  |  |  |
| --- | --- | --- | --- | --- | --- |
| 620 | Technika, műszaki tudományok | Általános ismereteket nyújtó alap- és középszintű dokumentumok | Könyv, folyóirat, időszaki kiadvány,CD-ROM, CD, DVD | Válogatva | 1-2 db |
| 630 | Mezőgazdaság | Kiemelt gyűjtési területünk.A mezőgazdasági üzemtan, a növénytermesztés és állattenyésztés elméleti és gyakorlati kérdéseit tárgyaló alap-, közép- és felsőszintű dokumentumok. A helyi közép- és felsőfokú mezőgazdasági képzést segítő kiadványok | Könyv, folyóirat, időszaki kiadvány,CD-ROM | Tartalmi teljességgel | 1-2 db |
| 640 | Háztartás, vendéglátóipar | Az otthoni házimunkához gyakorlati segítséget nyújtó ismeretterjesztő kiadványok | Könyv, folyóirat, időszaki kiadvány, CD-ROM | Válogatva | 1-2 db |
| 650 | Üzemszervezés, üzemgazdaság | Alap- és középszintű elméleti és gyakorlati összefoglalók különös tekintettel a piackutatás, reklám és marketing tevékenységre | Könyv, folyóirat, időszaki kiadvány, CD-ROM | Válogatva | 1-2 db |
| 660-690 | Ipari termelés, iparágak | A különböző iparágak alap- és középszintű szakkönyvei. A számítástechnika fejlődésével lépést tartó, ismeretközlő kiadványok | Könyv, folyóirat, időszaki kiadvány,CD-ROM, CD, DVD | Válogatva | 1-2 db |
| 700 | Művészet, sport | A művészet általános elméletéven, a művészeti irányzatokkal, stílusokkal, műfajokkal kapcsolatos ismeretterjesztő kiadványok. Községünk művészeti hagyománya és jelene miatt különös figyelmet fordítunk a festészet, a kézművesség és a néptánc témával foglalkozó dokumentumokra.A sport területéről elsősorban a verseny- és játékszabályokat ismertető kiadványokat, valamint sporttörténeti összefoglalókat gyűjtjük. | Könyv, folyóirat, időszaki kiadvány,CD-ROM, CD, DVD | Válogatva | 1-2 db |
| 800 | Nyelv- és irodalomtudomány | Elsősorban a középiskolások és felsőoktatásban résztvevők igényei alapján a témakörhöz tartozó alap-, közép- és felsőszintű kiadványok. Teljességre törekvően gyűjtjük a magyar és világirodalom jelentős alkotóinak műveit bemutató monográfiákat, irodalomtörténeti műveket. | Könyv, folyóirat, időszaki kiadvány,CD-ROM, CD, DVD | Válogatva | 1-2 db |
| 908-920 | Honismeret, földrajz, életrajz | Ismeretterjesztő szintű dokumentumok, népszerű feldolgozásokat tartalmazó földrajzi, honismereti, úti- és turistakalauzok | Könyv, folyóirat, CD-ROM, CD, DVD | Válogatva | 1-2 db |
| 930-990 | Történelem | Általános ismereteket nyújtó alap- és középszintű, esetenként felsőfokú dokumentumok, különös figyelemmel a magyar és a világtörténelmi tárgyú összefoglalókra | Könyv, folyóirat, időszaki kiadvány,CD-ROM, CD, DVD | Válogatva | 1-2 db |

A szaktudományi dokumentumokra általánosan érvényes, hogy a Magyarországon, magyar nyelven megjelent kurrens kiadványokat gyűjtjük.

A szépirodalomra vonatkozóan a teljesség igénye nélkül gyűjtjük a klasszikus és a mai magyar irodalom képviselőinek műveit, a világirodalom klasszikusait, a modern világirodalom haladó, értékes műveit az olvasottságnak megfelelő példányszámban, könyv, CD-ROM és videofilm, DVD feldolgozás formájában. A könnyebb műfajú, népszerű irodalomnak is teret adunk, megfelelő szelektálással. Az általános és középiskolai kötelező olvasmányok esetében folyamatosan kell végezni a példányszám-kiegészítést úgy, hogy egy műből egyidejűleg legalább 1-2 példány legyen jelen az állományban.

A szépirodalmi dokumentumokra is érvényes, hogy a Magyarországon, magyar nyelven megjelent kurrens kiadványokat gyűjtjük. Itt helyet kell kapnia a kétnyelvű kiadványoknak is, mert azok a nyelvtanuláshoz is segítséget nyújtanak.

A Fontos Sándor Általános és Alapfokú Művészeti Iskola könyvtára gyűjti a pedagógiával, oktatással, neveléssel kapcsolatos dokumentumokat, ilyen típusú dokumentumokat a Községi Könyvtár válogatva kis példányszámba szerez be.

**Zárórendelkezések:**

A szabályzat hatálya kiterjed a könyvtár valamennyi dolgozójára.